প্রয়াত হলেন ফরওয়ার্ড ব্লকের রাজ্য সম্পাদক অশোক ঘোষ।
বৃহস্পতিবার সকাল ১১.২৫ মিনিটে বাইপাসের ধারে একটি বেসরকারি হাসপাতালে জীবনাবসান হয় তাঁর। বয়স হয়েছিল ৯৪ বছর।
বেশ কিছুদিন ধরেই শ্বাসকষ্টজনিত সমস্যা নিয়ে হাসপাতালে চিকিৎসাধীন ছিলেন তিনি। হাসপাতালে ভর্তি থাকাকালীন মুখ্যমন্ত্রী মমতা বন্দ্যোপাধ্যায় তাঁকে দেখতে যান। তার কয়েক দিন আগেই অশোকবাবুর জন্মদিনে শুভেচ্ছা জানিয়ে এসেছিলেন মুখ্যমন্ত্রী। অশোক ঘোষের মৃত্যুর খবরে শোক প্রকাশ করেছেন মুখ্যমন্ত্রী। 
নেতাজি সুভাষচন্দ্র বসুর মতাদর্শে বিশ্বাসী অশোকবাবু ১৯৪৬ সাল থেকে একটানা ফরওয়ার্ড ব্লকের রাজ্য সম্পাদকের দায়িত্ব সামলেছেন। ২০০৭ সালে নন্দীগ্রাম কাণ্ডের পরে কলকাতায় সর্বদল বৈঠক ডেকেছিলেন অশোকবাবু।